એજ સેંટ ઝેંવિયર્સ કોલેજમાં ગણિત ભણાવતા ફાધર વાલેસ પણ શ્રેષ્ઠ ગુજરાતી બોલતા હતા. સ્પેનમાં જન્મેલા ફાધર વાલેસ નવી પેઢી માટે ગુજરાતીમાં સુંદર લખાણો લખતા હતા. આજે તેઓ ૯૦થી વધુ વયના છે અને સ્પેનમાં નિવૃત્ત જીવન ગાળે છે. એવા જ બીજા એક સ્પેનીશ ફાધર હેરેદેરો સેંટ ઝેવિયર્સ કોલેજની હોસ્ટેલના સેંકડો વિદ્યાર્થીઓ માટે પ્રેરણાદાયી હતા. સુંદર ગુજરાતી બોલતા ફાધર હેરેદેરો વર્ષોથી સ્પેન પાછા ગયા નથી. તેઓ ૯૦ની નજીકમાં છે અને આણંદ જિલ્લામાં આવેલા છેવાડાના ગામના ચર્ચમાં નિવૃતિ જીવન ગાળે છે અને આજે પણ સમાજ સેવા પણ કરે છે.